Diari Oficial de la Generalitat Valenciana


Sumari del DOGV 8726, del 27-01-2020 (2020/658)

RESOLUCIÓ de 23 de gener de 2020 del conseller d'Economia Sostenible, Sectors Productius, Comerç i Treball, per la qual es modifica la Resolució de 27 de desembre de 2019 del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2020, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta - moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla Estratègic de la Indústria Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8726

Data del DOGV
:   27-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/658


Data del document
:   23-01-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 23 de gener de 2020 del conseller d'Economia Sostenible, Sectors Productius, Comerç i Treball, per la qual es modifica la Resolució de 27 de desembre de 2019 del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2020, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta - moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla Estratègic de la Indústria Valenciana. [2020/658]  
   
El passat 3 de gener es va publicar en el diari oficial de la Generalitat Valenciana (DOGV núm. 8710) la Resolució de 27 de desembre de 2019, per la qual s'efectuava la convocatòria anticipada, per a l'exercici 2020, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta - moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla Estratègic de la Indústria Valenciana.   
Segons l'apartat primer del resolc huité de la citada convocatòria, l'ajuda consistirà en una subvenció del 35% del total de les despeses considerades com a subvencionables, si bé amb el límit superior que l'ajuda total minimis concedida a una única empresa no podrà ser superior a 200.000 euros en l'exercici fiscal en curs i en els dos exercicis fiscals anteriors, conforme els límits i condicions previstos en el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
  
No obstant l'anterior, ha de tindre's en compte que entre el 9 i el 15 de setembre de 2019, la Comunitat Valenciana, i especialment la província d'Alacant, es va veure afectada per un temporal de pluges sense precedents associat a una Depressió Aïllada en Nivells Alts (DANA), d'una intensitat, extensió i abast inusitats, amb registres de precipitació acumulats que han superat àmpliament els 100 litres per metre quadrat en 24 hores en moltes localitats i que han afectat milers de ciutadans i ciutadanes, i ha ocasionat importants danys en els serveis bàsics, les infraestructures, així com en les àrees industrials i empreses de la Comunitat Valenciana.  
Tenint en compte que aquestes circumstàncies climatològiques adverses poden haver produït danys importants en els actius materials i immaterials d'algunes de les pimes que poden ser beneficiàries de les ajudes convocades, i a fi de reforçar el suport a aquestes empreses en circumstàncies excepcionals, es considera necessari i convenient incrementar per a elles la intensitat de l'ajuda fins al 50% del total de les despeses subvencionables.  
Per això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4 b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
  
Únic  
Increment de la intensitat de les ajudes per a les pimes afectades per la DANA  
  
Addicionar un apartat 4 al resolc huité de la resolució, amb el següent contingut:  
L'ajuda consistirà en una subvenció del 50% del total de les despeses considerades com a subvencionables, amb el mateix límit minimis de l'apartat 1, en el cas que les empreses beneficiàries acrediten documentalment juntament amb la seua sol·licitud, i justifiquen en la memòria descriptiva, que van patir danys rellevants en les seues instal·lacions productives per les pluges torrencials esdevingudes en la Comunitat Valenciana entre el 9 i el 15 de setembre de 2019. En cas de no quedar prou justificats els danys patits, s'aplicarà la intensitat d'ajudes general del 35% del pressupost subvencionable.  
  
València, 23 de gener de 2020.- El conseller d'Economia Sostenible, Sectors Productius, Comerç i Treball: Rafael Climent González